Aquilinae

* Se inndeling!

**Aquilinae** (sanne ørner, bukseørner) er en underfamilie i haukefamilien (Accipitridae) som består av 38–39 arter med sanne ørner, fordelt over ti slekter. Årsaken til det variable antallet er usikkerhet knyttet til en art. Artene har tilnærmet kosmopolitisk utbredelse over landmassene, men er ikke tilstede i Antarktika. Mest vanlige er artene i tropisk strøk av Afrika, Asia og Australia, mens det kun lever fire arter i tropisk Sør-Amerika.

## Biologi
Et felles karaktertrekk for denne underfamilien er at ekstremitetene hos alle artene er fjærkledde ned til føttene. På engelsk kalles derfor denne gruppen med ørner for *booted eagles*, noe som på norsk kan oversettes til *bukseørner*. Gruppen mangler imidlertid et offisielt norsk navn, jevnfør Syvertsen *et al.* (2008). Ellers varierer artene fra store til kjempestore i størrelse. Minst er dvergørn (*Hieraaetus pennatus*) og størst er kongeørn (*Aquila chrysaetos*).

## Taksonomi
Aquilinae tilhører ei monofyletisk gruppe som er søstergruppen til Harpiinae (harpyørner), men gruppen inkluderer ikke verken Haliaeetinae (havørner), Buteoninae eller Circaetinae (slangeørner).

I en studie, publisert i det velrenommerte vitenskapelige tidsskriftet Zootaxa den 9. januar 2017, finner forskerne molekylær støtte for fem større klader i Aquilinae. Forskerne nevner også, at betegnelsen *haukørner* bare bør brukes om artene i slektene *[[Nisaetus]]* og *[[Spizaetus]]*. Og siden *[[Aquila (slekt)|Aquila]]* tidligere var ei parafyletisk gruppe, ble tre arter med *flekkørner* (disse er navngitt som skrikørner i Norge) flyttet til slekten *[[Clanga]]*.

### Inndeling
Inndelingen følger HBW Alive og er i henhold til Thiollay (2017). Norske navn på artene følger Norsk navnekomité for fugl og er i henhold til Syvertsen *et al.* (2008). Navn eller beskrivelser i parentes mangler offisielt norsk navn.

* Accipitridae, haukefamilien
** Aquilinae, (sanne ørner, bukseørner)
*** *[[Stephanoaetus]]*
**** *[[Kronørn|S. coronatus]]*, kronørn
*** *[[Nisaetus]]*, (skoghaukørner)
**** *[[Fjellskogørn|N. nipalensis]]*, fjellskogørn
**** *[[Keralaskogørn|N. kelaarti]]*, keralaskogørn
**** *[[Javaskogørn|N. bartelsi]]*, javaskogørn
**** *[[Dvergskogørn|N. nanus]]*, dvergskogørn
**** *[[Malayskogørn|N. alboniger]]*, malayskogørn
**** *[[Sulawesiskogørn|N. lanceolatus]]*, sulawesiskogørn
**** *[[Filippinerskogørn|N. philippensis]]*, filippinerskogørn
**** *[[Mindanaoskogørn|N. pinskeri]]*, mindanaoskogørn
**** *[[Vekselskogørn|N. cirrhatus]]*, vekselskogørn
**** *[[Nisaetus limnaeetus|N. limnaeetus]]*,  (a)
**** *[[Floresskogørn|N. floris]]*, floresskogørn
*** *[[Lophotriorchis]]*
**** *[[Rødbukørn|L. kienerii]]*, rødbukørn
*** *[[Polemaetus]]*
**** *[[Kampørn|P. bellicosus]]*, kampørn
*** *[[Spizaetus]]* (haukørner)
**** *[[Svartskogørn|S. tyrannus]]*, svartskogørn
**** *[[Kalottørn|S. melanoleucus]]*, kalottørn
**** *[[Ornatskogørn|S. ornatus]]*, ornatskogørn
**** *[[Andesørn|S. isidori]]*, andesørn
*** *[[Ictinaetus]]*
**** *[[Svartørn|I. malayensis]]*, svartørn
*** *[[Lophaetus]]*
**** *[[Toppørn|L. occipitalis]]*, toppørn
*** *[[Clanga]]*, (skrikørner)
**** *[[Småskrikørn|C. pomarina]]*, småskrikørn
**** *[[Indiaskrikørn|C. hastata]]*, indiaskrikørn
**** *[[Storskrikørn|C. clanga]]*, storskrikørn
*** *[[Aquila (slekt)|Aquila]]*, (typiske ørner)
**** *[[Savanneørn|A. rapax]]*, savanneørn
**** *[[Steppeørn|A. nipalensis]]*, steppeørn
**** *[[Iberiaørn|A. adalberti]]*, iberiaørn
**** *[[Keiserørn|A. heliaca]]*, keiserørn
**** *[[Jungelørn|A. gurneyi]]*, jungelørn
**** *[[Kongeørn|A. chrysaetos]]*, kongeørn
**** *[[Kilehaleørn|A. audax]]*, kilehaleørn
**** *[[Klippeørn|A. verreauxii]]*, klippeørn
**** *[[Haukørn|A. fasciata]]*, haukørn
**** *[[Afrikahaukørn|A. spilogaster]]*, afrikahaukørn
**** *[[Kongoskogørn|A. africana]]*, kongoskogørn
*** *[[Hieraaetus]]*
**** *[[Bantuørn|H. wahlbergi]]*, bantuørn
**** *[[Dvergørn|H. pennatus]]*, dvergørn
**** *[[Pygméørn|H. weiskei]]*, pygméørn
**** *[[Småørn|H. morphnoides]]*, småørn
**** *[[Flekkørn|H. ayresii]]*, flekkørn

(a) *N. limnaeetus* (som mangler norsk navn, men er den som egentlige bærer navnet *vekselskogørn* i kildene) regnes ofte som underart til *N. cirrhatus* (som egentlig burde hett *topphaukørn* eller *kronehaukørn*). De to artene blir sammen med *N. floris* av noen (blant annet Avibase) også regnet som et artskompleks. I den grad denne fuglen regnes som en underart, er antallet arter i Aquilinae 38.

I tillegg til ovennevnte eksisterende ti slekter finnes også en slekt som er utdødd; †*[[Harpagornis]]*

## Referanser




## Eksterne lenker
*